b"\n_START_ARTICLE_\nQuimioter\xc3\xa0pia intraarterial\n_START_PARAGRAPH_\nLa quimioter\xc3\xa0pia intraarterial consisteix en l'administraci\xc3\xb3 intraarterial d\xe2\x80\x99agents citost\xc3\xa0tics. L'agent quimioter\xc3\xa0pic pot ser administrat com a tractament \xc3\xbanic o b\xc3\xa9 seguit d'una embolitzaci\xc3\xb3 arterial; a aquest procediment es denomina quimioembolizaci\xc3\xb3._NEWLINE_Habitualment, els agents citost\xc3\xa0tics s'administren barrejats amb lipiodol. Es tracta d'un contrast liposoluble constitu\xc3\xaft per un \xc3\xa8ster d'\xc3\xa0cids grassos que cont\xc3\xa9 un 38% de iode. Aquest contrast es fixa selectivament a les c\xc3\xa8l\xc2\xb7lules tumorals, ja que en aquestes hi ha un menor aclariment a causa de l'abs\xc3\xa8ncia o menor proporci\xc3\xb3 de c\xc3\xa8l\xc2\xb7lules de Kupffer. Aquesta caracter\xc3\xadstica del Lipiodol permet utilitzar-lo com a vehicle de transport de f\xc3\xa0rmacs antineopl\xc3\xa0stics per augmentar la seva efectivitat i reduir la toxicitat sist\xc3\xa8mica. La t\xc3\xa8cnica utilitzada a la quimioembolitzaci\xc3\xb3 \xc3\xa9s la mateixa que en l\xe2\x80\x99embolitzaci\xc3\xb3 hep\xc3\xa0tica. La dosi de quimioter\xc3\xa0pic s'ajusta a la funci\xc3\xb3 hep\xc3\xa0tica existent. El 75% de la dosi s'injectar\xc3\xa0 en el fetge tumoral i el 25% restant a branques arteriales que irriguen el fetge per actuar sobre possibles clones tumorals no detectades per estudis d'imatge. Els agents quimioter\xc3\xa0pics m\xc3\xa9s utilitzats s\xc3\xb3n la doxorrubicina i el cisplat\xc3\xad, encara que no existeixen estudis controlats que hagin demostrat la superioritat de cap d'ells respecte a l'altre._NEWLINE_L'agent quimioter\xc3\xa0pic tamb\xc3\xa9 pot ser administrat juntament amb l'agent embolitzant de forma encapsulada amb l'objectiu de disminuir els efectes t\xc3\xb2xics sist\xc3\xa8mics dels citost\xc3\xa0tics i obtenir una major concentraci\xc3\xb3 d'aquest dins el tumor. S'han investigat diferents formes d'encapsulament per tal de permetre una alliberaci\xc3\xb3 progressiva m\xc3\xa9s local de l'agent quimioter\xc3\xa0pic. Amb l'objectiu de valorar l'efic\xc3\xa0cia d'aquest tipus de tractament s'han publicat alguns estudis preliminars en els quals es descriu una resposta tumoral inicial d'un 37-53%."